Brokkoli

Brokkoli Brokkoli er en av de mest næringsrike grønnsakene vi har her i Norge, den inneholder mer C-vitaminer enn appelsiner. Den har også mye kalsium som er bra for skjelettet, og jern som gir cellene oksygen.

Den er en mild grønnsak som har en søtlig smak. Det er mange som ikke spiser stilken, selv om den er den beste og søteste delen av hele brokkolien. Brokkoli smaker ganske likt som asparges, som forklarer hvorfor den tidligere ble kalt italiensk asparges. Brokkolien er en nær slektning av blomkålen, og har vært kjent i middelhavsområdet i hundrevis av år. Brokkoli dyrkes i Norge, men er opprinnelig fra Italia.

En lun salat med brokkoli og små poteter vend i urteaioli, er veldig godt men samtidig veldig enkel å lage. Brokkoli er godt til både kjøtt og fiskeretter, og kan også brukes i wok.

Brokkoli skal kokes i lettsaltet vann i 2-3 minutter, og vannet skal rennes av før servering. Man må være forsiktig med koketiden, brokkolien skal ha litt tyggemotstand når den blir servert.

Brokkoli skal ha faste, grønne topper (hvis brokkolien er gul på toppen er den overmoden, og er i ferd med å springe ut!) og ha frisk aroma. Den skal oppbevares kaldt i 0-4 grader, i emballasje. Brokkoli fra Norge har sesong fra juni til slutten av oktober.


 * Næringsinnhold**
 * Spiselig del || vann || KJ || Kca || Protein || Karbohydrat || Fett ||
 * 86 % || 90 g || 119 || 28 || 3,2 g || 1,9 g || 0,3 g ||

**Ostegratinerte brokkoli** __For å lage ostegratinerte brokkoli, trenger du:__

Smør Melk Hvetemel Valgfri ost Brokkoli Salt, pepper og muskatnøtt

__Slik gjør du:__ 1. Brekk opp brokkolien i små buketter. 2. Lag en bechamelsaus, og tilsett ost. 3. Legg ostesausen i boten av en ildfast form, legg brokkolibuketter oppi og dekk deretter med ostesausen igjen. 4. Gratiner i en salamander.

media type="youtube" key="UWlFjW-AYhk" height="349" width="425"

- Cathrine

Kilder: Bama Frukt Wikipedia [|Forskning]